open-index/open-wikipedia-markdown huggingface dataset:
Tuovilan silta

**Tuovilan silta** () on Mustasaaressa oleva kivinen kaksiosainen holvisilta, joka on otettu museosillaksi vuonna 1982. Silta on valmistunut vuonna 1781 ja on Suomen museosilloista toiseksi vanhin Espoon kartanon Sågbron sillan jälkeen. Pienen saaren kohdalle rakennettu Laihianjoen yli johtava Tuovilan silta sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosillat".

Sillan kokonaispituus on 93 metriä ja hyötyleveys 6 metriä. Kaksiosainen silta on 1- ja 2-aukkoisten siltojen yhdistelmä, suurimman kaaren aukko on 8 metriä. 

Tuovilan silta on osa Vaasan ja Kristiinankaupungin välistä tietyhteyttä. Kivisiltaa oli suunniteltu jo 1760-luvulla. Rakentamismääräys tuli maaherralta 1775. Kivisillat olivat tuolloin Suomessa uusia, ja sillan rakentamiseen määrättyjen kuntien talonpojat vastustivat kivisillan rakentamista. Sillan on piirtänyt yli-intendentti Carl Fredrik Adelcrantz, ja se on rakennettu vuosina 1780–1781. Se on tehty kylmämuurina, eli kivet on sovitettu paikoilleen ilman laastia ja kivien näkyvien pintojen viimeistely on karkeaa. Siltaa on aiemmin korjattu muun muassa 1960-luvulla.

Tuovilan silta korjattiin perusteellisesti vuosina 2009–2010. Korjauksen kustannusarvio oli noin 240&nbsp;000 euroa. Sillan rakenteita vahvistettiin laastilla ja betoniteräksillä, ja sillan kannelle kertynyt paksu sorakerros poistettiin. Sillalle asennettiin myös uudet riittävän korkeat metallikaiteet — alkuperäiset kaiteet olivat vajaat puoli metriä korkeat kivipaadet. Ne palautettiin kuitenkin paikoilleen.

## Lähteet
* 
*  

### Viitteet

## Aiheesta muualla

*
Newport Beach California Temple

**Newport Beach California Temple** on mormonitemppeli Newport Beachin kaupungissa Orangen piirikunnassa Kalifornian osavaltiossa Yhdysvalloissa. Rakennuksen korkein kohta ylettyy 27 metriin. Tornin huipulla on kullattu enkeli, joka puhaltaa torveen. Rakennusta alettiin rakentaa vuonna 2001 ja se valmistui vuonna 2005.

## Aiheesta muualla
Alveolaarinen nasaali

**Alveolaarinen nasaali** (*n*-äänne) on useissa kielissä käytettävä konsonanttiäänne. Sitä merkitään kansainvälisessä foneettisessa aakkostossa merkillä []. Alveolaarinen nasaali on yleinen myös suomen kielessä, jonka kirjoitetussa muodossa, samoin kuin yleensä muissakin latinalaisia aakkosia käyttävissä kielissä, sitä merkitään *[[N]]*-kirjaimella.

Alveolaarisen nasaalin ominaisuuksia ovat:
* Artikulaatiopaikka on alveolaarinen eli kieli koskettaa hammasvallia.
* Fonaatiotapa on soinnillinen eli äänihuulet värähtelevät äännettäessä.
* Se on nasaalikonsonantti eli nenän kautta kulkee ilmaa.

## Kirjallisuutta
*
ATC-koodi R06

**[[Anatomis-terapeuttis-kemiallinen lääkeluokitus|Anatomis-terapeuttis-kemiallisen lääkeluokituksen]] (ATC) luokkaan R06** kuuluvat systeemiset antihistamiinit.

## R06A: Systeemiset antihistamiinit
### R06AA: Aminoalkyylieetterit
* R06AA01 Bromatsiini
* R06AA02 Difenhydramiini
* R06AA04 Klemastiini
* R06AA06 Kloorifenoksamiini
* R06AA07 Difenyylipyraliini
* R06AA08 Karbinoksamiini
* R06AA09 Doksylamiini
* R06AA52 Difenhydramiini, yhdistelmävalmisteet
* R06AA54 Klemastiini, yhdistelmävalmisteet
* R06AA56 Kloorifenoksamiini, yhdistelmävalmisteet
* R06AA57 Difenyylipyraliini, yhdistelmävalmisteet
* R06AA59 Doksylamiini, yhdistelmävalmisteet

### R06AB: Substituoidut alkyyliamiinit

* R06AB01 Bromifeniramiini
* R06AB02 Dekskloorifeniramiini
* R06AB03 Dimetindeeni
* R06AB04 Kloorifenamiini
* R06AB05 Feniramiini
* R06AB06 Deksbromifeniramiini
* R06AB07 Talastiini
* R06AB51 Bromifeniramiini, yhdistelmävalmisteet
* R06AB52 Dekskloorifeniramiini, yhdistelmävalmisteet
* R06AB54 Kloorifeniramiini, yhdistelmävalmisteet
* R06AB56 Deksbromifeniramiini, yhdistelmävalmisteet

### R06AC: Substituoidut etyleenidiamiinit

* R06AC01 Mepyramiini
* R06AC02 Histapyrrodiini
* R06AC03 Klooripyramiini
* R06AC04 Tripelennamiini
* R06AC05 Metapyrileeni
* R06AC06 Tontsylamiini
* R06AC52 Histapyrrodiini, yhdistelmävalmisteet
* R06AC53 Klooripyramiini, yhdistelmävalmisteet

### R06AD: Fentiatsiinijohdokset

* R06AD01 Alimematsiini
* R06AD02 Prometatsiini
* R06AD03 Tietyyliperatsiini
* R06AD04 Metdilatsiini
* R06AD05 Hydroksietyyliprometatsiini
* R06AD06 Tiatsinaami
* R06AD07 Mekvitatsiini
* R06AD08 Oksomematsiini
* R06AD09 Isotipendyyli
* R06AD52 Prometatsiini, yhdistelmävalmisteet
* R06AD55 Hydroksietyyliprometatsiini, yhdistelmävalmisteet

### R06AE: Piperatsiinijohdokset

* R06AE01 Buklitsiini
* R06AE03 Syklitsiini
* R06AE04 Kloorisyklitsiini
* R06AE05 Meklotsiini
* R06AE06 Oksatomidi
* R06AE07 Setiritsiini
* R06AE09 Levosetiritsiini
* R06AE51 Buklitsiini, yhdistelmävalmisteet
* R06AE53 Syklitsiini, yhdistelmävalmisteet
* R06AE55 Meklotsiini, yhdistelmävalmisteet

### R06AK: Antihistamiiniyhdistelmävalmisteet

### R06AX: Muut systeemiset antihistamiinit

* R06AX01 Bamipiini
* R06AX02 Syproheptadiini
* R06AX03 Tenalidiini
* R06AX04 Fenindamiini
* R06AX05 Antatsoliini
* R06AX07 Triprolidiini
* R06AX08 Pyrrobutamiini
* R06AX09 Atsatadiini
* R06AX11 Astemitsoli
* R06AX12 Terfenadiini
* R06AX13 Loratadiini
* R06AX15 Mebhydroliini
* R06AX16 Deptropiini
* R06AX17 Ketotifeeni
* R06AX18 Akrivastiini
* R06AX19 Atselastiini
* R06AX21 Tritokvaliini
* R06AX22 Ebastiini
* R06AX23 Pimetikseeni
* R06AX24 Epinastiini
* R06AX25 Mitsolastiini
* R06AX26 Feksofenadiini
* R06AX27 Desloratadiini
* R06AX28 Rupatadiini
* R06AX29 Bilastiini
* R06AX53 Tenalidiini, yhdistelmävalmisteet
* R06AX58 Pyrrobutamiini, yhdistelmävalmisteet

## Lähteet
*
Hornborgin komitea (1923)

**Hornborgin komitea** eli **ensimmäinen puolustusrevisioni** oli vuosina 1923–1926 toiminut suomalainen komitea, joka selvitti Suomen maanpuolustuksen vastaista järjestämistä. 

## Komitean asettaminen ja tehtävänanto
Valtioneuvosto asetti komitean 26. marraskuuta 1923 "*tutkimaan maan nykyisen puolustusjärjestelyn tarkoituksenmukaisuutta sekä tekemään ehdotuksensa sen uudelleenjärjestelystä, mikäli aihetta siihen katsottaisiin olevan, ollen komitean Valtioneuvoston päätöksen mukaisesti tehtävää suorittaessaan otettava huomioon niin hyvin maan taloudellinen kantokyky kuin sotilaalliset näkökohdat*".

## Komitean kokoonpano
Komitean puheenjohtajana toimi Eirik Hornborg. Hänen lisäkseen komiteaan kuuluivat sotilasjäseninä kenraaliluutnantti Martin Wetzer, eversti Lauri Malmberg, everstiluutnantti Harald Öhquist sekä majuri Armas-Eino Martola ja heidän lisäkseen viisi siviilijäsentä. Malmbergin korvasi kesäkuussa 1924 majuri Leonard Grandell ja Öhquistin saman vuoden lokakuussa Erik Heinrichs. Komitean sihteerinä toimi Lasse Leander, jonka sijaisena oli syksyllä 1924 Into Auer.

## Tilannekuva ja keskeiset suositukset
Hornborgin komitea jätti mietintönsä 21. tammikuuta 1926. Komitean mukaan Suomen puolueettomuutta voivat loukata kaikki Itämerellä sotaa käyvät valtiot. Suomen itsenäisyyden voivat vaarantaa ainoastaan Venäjän tekemät puolueettomuuden loukkaukset. Puolustuslaitoksen tarkoitus on olemassaolollaan "ehkäistä sotia syttymästä".

Komitea kiinnitti huomiota kahteen pääongelmaan: yllättäviltä hyökkäyksiltä suojautumiseen ja ylijohdon käytössä sodan syttyessä olevien divisioonien määrään. Komitea edellytti riittävän vahvoja suojajoukkoja varmistamaan liikekannallepanoa ja joukkojen siirtoja ("ylösmarssia") sotatoimialueelle. Kenttäarmeija käsittäisi sen esityksen mukaan mobilisoidut kantajoukot, suojeluskuntien muodostamat joukot sekä kolmantena elementtinä viisi nostoväkidivisioonaa sekä täydennysjoukkoja. 

Kun yleisesikunnan suunnitelma suuntasi Kannakselle kuusi divisioonaa ja Laatokan Karjalaan yhden, puolustusrevisionin ehdotus sisälsi Kannakselle kahdeksan ja Laatokan Karjalaan kaksi sekä ylijohdon reserviksi kolme, siis yhteensä yhdeksän divisioonaa. 
## Lähteet
* 
* 
### Viitteet
Benito Guerra

**Benito Iván Guerra Latapí** (s. 25. maaliskuuta 1985) on meksikolainen ralliautoilija. 

Guerra debytoi WRC-sarjassa vuonna 2006 Meksikon rallissa, jossa hän sijoittui sijalle 26. Vuosina 2007-2009 Guerra ajoi yksittäisiä kilpailuja WRC-sarjassa parhaana tuloksena 13. sija Portugalin rallista. Vuonna 2009 Guerra voitti Spanish Production tittelin ja Spanish Gravel tittelin vuonna 2010. 

Vuonna 2011 Guerra sai ensimmäiset MM-pisteet sijoittumalla yhdeksänneksi Australian rallissa, hän sai kaksi pistettä.

## Lähteet
6 Luotia

**6 Luotia** (*6 Bullets*) on vuonna 2012 ensi-iltansa saanut yhdysvaltalainen toimintaelokuva. Elokuvan on ohjannut Ernie Barbarash, sekä käsikirjoittanut Chad Law ja Evan Law. Pääosissa esiintyy Jean-Claude Van Damme ja Joe Flanigan.

## Juoni
Andrew Fayden on entinen vapaaottelun mestari, joka yrittää paluuta huipulle. Hän vierailee Moldovassa vaimonsa ja tyttärensä kanssa puhuakseen promoottorinsa kanssa paluustaan. Matkan aikana Faydenin tytär siepataan ja hän saa apua entiseltä palkkamurhaajalta Samson Gaulilta, joka on erikoistunut jäljittämään kadonneita lapsia.

## Rooleissa

## Kuvaukset
Elokuvan kuvaukset aloitettiin Romaniassa 22. elokuuta 2011 ja ne kestivät noin viisi viikkoa. Sitä kuvattiin myös Moldovassa. Elokuva tunnettiin vielä tuotantovaiheessa kahdella eri nimellä *Six Bullets* ja *The Butcher*.

## Lähteet
Yksityisomaisuus

**Yksityisomaisuus** on yksityisen henkilön omaisuutta. Yksityisomaisuus on erotettavissa julkisesta omaisuudesta, jolla viitataan valtion tai yhteisön omistukseen. Yksityisomistus syntyi teollisen vallankumouksen myötä 1700-luvun alussa ja se korvasi kartanotalouden ja ammattikuntalaitoksen, jotka pohjautuivat työntekijöiden omistamiseen. 

## Poliittinen tavoite
Konservatismissa yksityinen omistusoikeus on tärkeä osa laillisen yhteiskuntajärjestyksen ylläpitämistä. Yksityinen omistusoikeus kuuluu sellaisenaan konservativiisiin arvoihin riippumatta yksityisen omistusoikeuden taloudellisista vaikutuksista. Yksityisen omistusoikeuden säilyminen yhteiskunnassa muodostaa sellaisenaan konservatiivisen tavoitteen.

Yksityinen omistusoikeus on arvo sinänsä, koska yksityinen omistusoikeus vahvistaa kansakunnan sisäistä lujuutta ja vakiintuneita elämänmuotoja ja koska yksityinen omistusoikeus kuuluu sellaisenaan kansalaisen perusoikeuksiin. Yksityinen omistusoikeus on myös välttämätön markkinatalouden edellytys.

## Kritiikki
Marxismi ja sosialismi erottelevat yksityisomaisuuden ja "henkilökohtaisen omaisuuden". Näiden mukaan yksityisomaisuudet ovat tuotannon välineitä, kuten tehtaita, suhteessa yksityisyrityksiin, jotka pohjautuvat sosialistiseen tuotantoon. Jälkimmäisellä tarkoitetaan kuluttajatavaroita tai yksilön valmistamia tavaroita. Historiallisessa merkityksessään "omaisuus" on tarkoittanut maaomaisuutta kapitalismin syntyyn saakka, jolloin omaisuudesta tuli yksi tuotantokeino. Siitä lähtien omaisuus on arkikielessä muuntunut kattamaan henkilökohtaisen omistuksen ja yksilön ei-tuottavan omaisuuden.

## Katso myös
*Omistusoikeus
*Proletariaatti

## Lähteet
*

### Viitteet

## Aiheesta muualla
Juho-Pekka Rantala

**Juho-Pekka Rantala** (s. 1962 Seinäjoki) on suomalainen televisio- ja radiotoimittaja, joka on työskennellyt Yleisradiossa vuodesta 1987. Hän on koulutukseltaan yhteiskuntatieteiden maisteri Tampereen yliopistosta.

Rantala aloitti Yle-uransa 1987 ''A-studion'' kesätoimittajana. Hän on toimittanut *A-studion* lisäksi Yle TV1:ssä lukuisia muita ajankohtaisohjelmia mm. ohjelmia *A-piste*, *A-raportti*, *A-bros*. ja *[[Ulkolinja]]*. Rantala muistetaan myös kriittisistä ja kovatempoisista vaalitenteistä vuoden 2006 presidentinvaaleissa. Vuodesta 2007 alkaen hän on toiminut tuottajana Ylen asiaohjelmissa. Hän on perustanut ja johtaa toimitusta, joka tekee TV1:n alkuillan hyväntuulista asiaohjelmaa ''Puoli seitsemän''.

Vuoden 2013 alusta vuoden 2021 loppuun Rantala teki Yle Radio 1 -kanavalle viikoittaista talouden suoraa keskusteluohjelmaa *Mikä maksaa?*. 2010-luvulla Rantala tuli tunnetuksi myös television pitkäaikaisen haastatteluohjelman *[[Itse asiassa kuultuna]]* haastattelijana.

Hänen harrastuksiinsa kerrotaan kuuluvan kirjallisuuden ja kuntoilun lisäksi junioriurheilun tukitehtävät. Savossa kasvaneena hänen on kuultu luonnehtivan itseään ikuisesti henkiseksi kuopiolaiseksi - mutta ei savolaiseksi.

## Lähteet
Post scriptum: Kirja medioitumisen aikakaudella

**Post scriptum: Kirja medioitumisen aikakaudella** on Mikko Lehtosen vuonna 2001 ilmestynyt kirja. Teoksen on julkaissut Vastapaino.

## Lähteet

## Aiheesta muualla
* Markku Soikkeli: Kirja kukoistaa, lukeneisto lakoaa. Kiiltomato.net 8.11.2001
* Kalevi Kantele: Kirjan paikka?  Kanava 2/2002.
Jääpallon SM-sarjakausi 1983–1984

**Jääpallon Suomen mestaruus 1984** ratkaistiin kaksinkertaisen sarjan päätteeksi pelatuilla play off -otteluilla. Mitalikolmikko oli sama kolmatta kertaa peräkkäin. Oulun Luistinseura voitti mestaruuden, Helsingin IFK sai hopeaa ja Porvoon Akilles pronssia. Veitsiluodon Vastus jäi edellisen kauden tapaan neljänneksi. Lappeenrannan Veiterä jäi sarjan viimeiseksi ja putosi I-divisioonaan.

## Mestaruussarja
### Sarjataulukko

Veiterä putosi sarjasta suoraan. JPS säilyi karsittuaan Kulosaaren Vestan kanssa. Sarjaan nousi Keminmaan Pallo.

### Runkosarjan parhaat maalintekijät

## Välierät
Välierät pelattiin kaksiosaisina ja ne aloitettiin runkosarjassa heikommin menestyneen kotikentällä. 

## Pronssiottelu

## Loppuottelut
Loppuottelut pelattiin paras kolmesta. ensimmäinen ottelu runkosarjassa heikommin sijoittuneen kotikentällä.

## Lopulliset sijoitukset

## Suomen mestarit
**OLS:** Jukka Palinsaari, Jouni Taskila; Ilkka Alatalo, Kalevi Immonen, Jari Löthman, Juha Niemikorpi, Timo Okkonen, Ari Rintala; Matti Alatalo, Ari Kuokkanen, Jari Luokkola, Kari Moilanen, Jukka Ohtonen, Jorma Kolehmainen; Asko Eskola, Eero Hamari, Risto Kontturi, Jari Surakka, Jouni Vesterinen. Valmentaja Reijo Karppinen.

## Lähteet
* Urheilumme kasvot 14, sivu 135.
* MMM 1985
Patricia Saunders

**Patricia Saunders** (s. 21. helmikuuta 1966 Ann Arbor, Michigan) on yhdysvaltalainen aktiiviuransa lopettanut naispainija, maailman- ja aasianmestari.

46-50 kilogramman painoluokissa kilpaillut Saunders voitti urheilu-urallaan neljä maailmanmestaruutta ja yhden MM-hopean. Vuonna 1996 hän voitti Aasian mestaruuden. Saunders nimettiin ensimmäisenä yhdysvaltalaisena naispainijana FILA:n kunniagalleriaan vuonna 2011.

Saunders on naimisissa painin olympiahopeamitalisti Townsend Saundersin kanssa.

## Lähteet
* Profiili foeldeak.com:in painitietokannassa 
* Profiili  
* Profiili 

### Viitteet
LÉ Banba

**LÉ Banba** (viirinumero CM11) oli Irlannin laivaston Ton-luokan miinanraivaaja, joka oli  valmistunut Britannian kuninkaallisen laivaston miinanraivaajaksi **HMS Alvertoniksi**. Se nimettiin legendaarisen Tuatha Dé Danannin kuningattaren Banban mukaan. Se otettiin palvelukseen 23. helmikuuta 1971 Gibraltarilla ensimmäisenä päällikkönään J. Deasy.

## Valmistus

Britannian kuninkaallinen laivasto tilasi aluksen 4. syyskuuta 1950 vuoden 1950 hankintaohjelmassa nimellä *CMS04* Southamptonista Camper and Nicholsons'lta, missä köli laskettiin 25. kesäkuuta 1951. Heinäkuussa aluksen nimeksi määrättiin *HMS Golden Ant*. Se laskettiin vesille 18. marraskuuta *HMS Alvertonina* (viirinumero M1104) ja valmistui 24. maaliskuuta 1954. Alus otettiin palvelukseen 8. kesäkuuta.

## Palvelus
Palvelukseen otettaessa alus liitettiin Lontooseen sijoitettuun 101. miinanraivauslaivueeseen laivaston reservin Lontoon yksikölle nimellä *HMS Thames*. Se siirrettiin 13. marraskuuta 1961 Chathamin telakalle huollettavaksi ja varastoitavaksi Hytheen, jolloin sen nimeksi palautettiin *Alverton*. Joulukuussa 1962 alus siirrettiin Southamptoniin ja helmikuussa 1965 edelleen Plymouthiin, syyskuussa Singaporeen ja toukokuussa 1967 Gibraltarille, jossa se olisi palvelukseen palatessaan 14. miinantorjuntalaivueessa. Alus sijoitettiin elokuussa 1969 poistolistalle.

## Irlannin laivasto
Irlannin hallitus osti marraskuussa 1970 aluksen, joka luovutettiin 23. helmikuuta 1971 Irlannin laivastolle siinä kunnossa kuin oli Gibraltarilla. Alus nimettiin *LÉ Banbaksi*, minkä jälkeen se varustettiin Irlantiin siirtoa varten. Alus lähti 20. maaliskuuta sisaraluksen *[[LÉ Fola]]n* kanssa Välimereltä kohti Cobhia, mutta ne joutuivat hakeutumaan myrskyltä suojaan Lissaboniin. Alukset saapuivat lopulta 29. maaliskuuta Irlantiin.

Alus osallistui maaliskuussa 1973 sisaralustensa *[[LÉ Grainne]]* ja *Fola* kanssa aselaiva *Claudian* pidättämiseen Waterfordin edustalla. Seuraavana vuonna alus oli mukana laivaston ja ilmavoimien yhteisharjoituksessa.

Se myytiin 1987 romutettavaksi Espanjaan.

## Lähteet
*
*
*
*
*

### Viitteet
Massimo Giustetti

**Massimo Giustetti** (28. helmikuuta 1926 – 4. joulukuuta 2012) oli italialainen roomalaiskatolinen piispa. Hänet vihittiin papiksi Pinerolon hiippakuntaan 29. kesäkuuta 1950 ja nimitettiin Pinerolon apostoliseksi hallitsijaksi sekä Celenen titulaaripiispaksi 1. heinäkuuta 1972. Piispaksi vihkiminen seurasi 27. elokuuta. Pääkonsekraattorina toimi Michele Pellegrino, jota avustivat Albino Mensa ja Santo Bartolomeo Quadri.

Giustetti sai 21. maaliskuuta 1974 nimityksen Pinerolon piispaksi, 17. joulukuuta 1975 Mondovin ja 3. joulukuuta 1986 Biellan piispaksi. Hän jäi eläkkeelle 13. heinäkuuta 2001.

## Lähteet
Nuukin tuomiokirkko

**Nuukin tuomiokirkko** () on kirkko Nuukin kaupungissa Grönlannissa. Nuukin tuomiokirkko rakennettiin vuosien 1848–1849 aikana. Rakennusmateriaalina oli puu. Kirkon tornissa on neljä kellotaulua. Kellotorni lisättiin vuonna 1928 Nuukin kaupungin 200-vuotisjuhlan kunniaksi. Sisällä oleva alttaritaulu on valmistunut jo 1722 ja sen lahjoitti kirkolle kuningas Kristian VI.

Kirkon lähellä on kukkula, jolla sijaitsee lähetyssaarnaaja Hans Egeden patsas.

## Lähteet

## Aiheesta muualla
Kunto (nimi)

**Kunto** on suomalainen miehen etunimi. Se voi olla muunnos Gunnarista, Kurtista tai Konradista, mutta nimi voi myös olla johdettu suomen kielen kunto-substantiivista. Kunto on ollut nimenä noin 270 suomalaisella.

Kunto tunnetaan myös sukunimenä; se on ollut tässä ominaisuudessa käytössä Suomessa 86 henkilöllä. Tähän lukuun ei ole laskettu niitä henkilöitä, jotka ovat kuolleet aiemmin kuin vuosina 1964–1968.

## Tunnettuja Kunto-nimisiä

* Kunto Karapää, alk. *Gunnar August Wallin* (1913–1963)
* Kunto Karmo, alk. *Gunnar Mikael Dahl* (1895–1978), jääkärieverstiluutnantti
* Kunto Kaski (1921–2020), ammattiyhdistysjohtaja
* Kunto Ojansivu (1959–2023), näyttelijä ja näytelmäkirjailija

## Kuvitteellisia Kunto-nimisiä

* Kunto, rakennusmies nukkeanimaatiosarjassa Into ja Kunto

## Lähteet
Enrique Baliño

**Enrique Baliño Pavón** (20. kesäkuuta 1928 Montevideo – 14. lokakuuta 2018) oli uruguaylainen koripalloilija ja olympiamitalisti.

Baliño osallistui Uruguayn kokoonpanossa vuoden 1952 kesäolympialaisiin Helsingissä, mistä maa voitti pronssia. Baliño pelasi kaikissa kahdeksassa ottelussa ja teki parhaimmillaan 20 pistettä Bulgariaa vastaan. Uruguay hävisi välieränsä Neuvostoliitolle neljällä pisteellä mutta voitti pronssiottelussa naapurimaansa Argentiinan. Baliño kuului Uruguayn joukkueeseen myös Brasilian MM-kilpailuissa 1954, missä joukkue sijoittui kuudenneksi. Vuosina 1949 ja 1953 hän voitti maajoukkueessa Etelä-Amerikan mestaruuden. Baliño kuoli 90-vuotiaana 14. lokakuuta 2018.

## Lähteet
* Enrique Baliño Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Chase Tower (Indianapolis)

**Chase Tower** tai **Bank One Tower** on pilvenpiirtäjä Indianapolisin kaupungissa Indianan osavaltiossa Yhdysvalloissa. Rakennus tunnettiin aikaisemmin nimellä *American Fletcher Tower*. Sitä alettiin rakentaa vuonna 1988, ja se valmistui vuonna 1990. Rakennus on 250 metriä korkea, ja siinä on 48 kerrosta ja 27 hissiä. Rakennuksen suunnitteli arkkitehti yhtiö KlingStubbins. Chase Tower on Indianapolisin kaupungin korkein rakennus.

## Aiheesta muualla
Tietoteoria (kirja)

**Tietoteoria** on Markus Lammenrannan vuonna 1993 ilmestynyt tieto-opin oppikirja. Teoksen on kustantanut Gaudeamus.

## Lähteet

## Aiheesta muualla
* S. Albert Kivinen: Lammenrannan lukuyhdistykset. Helsingin sanomat 5.1.1994.
Verve (yritys)

**Verve**, virallisesti Coronaria Verve, 
oli suomalainen yritys, joka tarjoaa erilaisia moniammatillisia kuntoutuspalveluita, työurapalveluita ja terapiaa. Liikenne- ja tapaturmavakuutuskuntoutuksessa se tarjoaa sekä vakuuttajille että vakuutetuille  toimintakykykuntoutuksen ohjaus- ja arviointipalveluita.

Yrityksen kaupparekisterissä oleva nimi on KK-Verve Oy. Se on perustettu vuonna 1965.

Helmikuussa 2021 Psykoterapiakeskus Vastaamon liiketoiminta myytiin Vervelle. Kauppa vaatii konkurssipesän pesänhoitajan ja velkojien hyväksynnän.

Verve meni konkursiin vuonna 2025  jolloin osa yksiköistä siirtyi Coronarian alle.

## Palvelut
* Ammatillinen kuntoutus ja työurapalvelut
* Palvelut työnantajille (työkykyjohtamisen tuki, yksilö- ja esimiesvalmennus, liiketoiminnan uudistaminen, työyhteisöjen konsultointi) 
* Sairausryhmäkohtaiset kuntoutus- ja sopeutumisvalmennuskurssit
* Palvelut nuorille: ohjausta ja tukea kouluttautumiseen, ammatinvalintaan ja työelämään
* Vaativa lääkinnällinen kuntoutus ja terapiapalvelut

## Toimipaikat
Vervellä on lääkinnällisen kuntoutuksen yksiköt Lahdessa ja Oulussa, ja työura- ja  ammatillisen kuntoutuksen paikkoja useilla paikkakunnilla.
* Espoo
* Helsinki
* Hämeenlinna
* Joensuu
* Jyväskylä
* Järvenpää
* Kouvola
* Kuopio
* Lahti
* Lappeenranta
* Mikkeli
* Oulu (Isokatu ja Uusikatu)
* Pori
* Seinäjoki
* Tampere
* Turku
* Vantaa
* Äänekoski

## Lähteet
Samuel Cohen

**Salomon Cohen** -nimisiä henkilöitä ovat olleet:

* Salomon Cohen, *[[Sammy Cahn]]* (1913–1993), yhdysvaltalainen sanoittaja
* Salomon Jacob Cohen (1772–1845), puolanjuutalainen kirjailija
* Samuel (Shmuel) Cohen (1870–1940), moldovalaissyntyinen palestiinanjuutalainen säveltäjä, Israelin kansallislaulun *[[Hatikva]]n* sovittaja
* Samuel T. Cohen (1921–2010), yhdysvaltalainen fyysikko, neutronipommin keksijä.
Jorge Carlos Fonseca

**Jorge Carlos Fonseca** (s. 1950) on kapverdeläinen poliitikko, joka edustaa puoluetta "Demokratialiike" (MPD). Vuoden 2011 presidentinvaalien ensimmäisellä kierroksella hän sai 37,4&nbsp;% äänistä kun vastaehdokas, PAICV-puolueen Manuel Inocêncio Sousa sai 32,8&nbsp;%. Hänet valittiin  maansa presidentiksi toisella kierroksella.

## Lähteet

## Aiheesta muualla
António Mascarenhas Monteiro

**António Mascarenhas Monteiro** (16. helmikuuta 1944 – 16. syyskuuta 2016 Praia) oli kapverdeläinen poliitikko, joka edusti Demokratialiike-puoluetta (MPD). Kun maassa järjestettiin ensimmäiset monipuoluevaalit vuonna 1991, entisten oppositioryhmien yhteenliittymä MPD sai enemmistön parlamentissa ja Mascarenhas Monteiro valittiin presidentiksi. Vuonna 1996 hänet valittiin toiselle kaudelle. 

## Lähteet
Guido Plante

**Guido Plante** PME (15. elokuuta 1936 Montréal – 24. toukokuuta 2015) oli kanadalaissyntyinen roomalaiskatolinen piispa. Hänet vihittiin papiksi 24. joulukuuta 1961 ja nimitettiin Cholutecan hiippakunnan koadjuuttoripiispaksi Hondurasiin 14. joulukuuta 2004. Piispaksi vihkiminen seurasi 2. helmikuuta 2005. Pääkonsekraattorina toimi Óscar Andrés Rodríguez Maradiaga, jota avustivat Jean-Claude Turcotte ja Raúl Corriveau.

17. joulukuuta 2005 Plantesta tuli Cholutecan piispa. Hän jäi eläkkeelle 13. heinäkuuta 2012.

## Lähteet
Virta vierii, ranta pysyy...

**”Virta vierii, ranta pysyy...”** on ensimmäinen Suomessa julkaistu suomalais-ugrilaisten kansojen kansanlauluja sisältävä laulukirja. Kirjassa on yhteensä 131 kansan- tai perinnelaulua kahdeltatoista suomensukuiselta kansalta, niiden nuotinnokset ja alkuperäissanat sekä suomennokset. Kirjassa mukana edustettuina ovat mansit, hantit, unkarilaiset, udmurtit, komit, marit, mordvalaiset, saamelaiset, virolaiset, suomalaiset ja karjalaiset yhteisenä osionaan, liiviläiset sekä inkeroiset. Kirjan alussa on Johanna Laakson kirjoittama esipuhe, joka sisältää lyhyen esittelyn suomalais-ugrilaisuudesta sekä kyseisistä kansoista. Kirjan *Saatteeksi*-osiossa eritellään kirjan toimitustyötä sekä kerrotaan, että kirja julkaistaan Jyväskylässä pidettävän kahdeksannen kansainvälisen suomalais-ugrilaisen kongressin kunniaksi.

## Lähteet
Kesyhanhi

**Kesyhanhi** tarkoittaa ihmisen kotieläimikseen kesyttämiä hanhia. Useimmat kesyhanhet polveutuvat eurooppalaisesta merihanhesta (*Anser anser*), osa puolestaan aasialaisesta joutsenhanhesta (*Anser cygnoides*). Hanhia on pidetty kotieläiminä jo 4&nbsp;000 vuotta sitten Egyptissä. 

Hanhia jalostettaessa on valittu mahdollisimman suuria yksilöitä, niinpä kesyhanhi voi painaa jopa kymmenen kilogrammaa, kun taas sen kantamuoto merihanhi painaa vain noin neljä kiloa. Ero näkyy hanhien ruumiinrakenteessa: siinä missä villihanhien takapää on vaakasuora ja ohut, kesyhanhien takapäähän kertyy runsaasti rasvaa ja ne ovat tukevia ja joutuvat liikkumaan pystymmässä asennossa. Takapainoisuus myös estää kesyjä hanhia lentämästä.

Hanhia on pidetty aikojen kuluessa kotieläimenä lihan, munien ja höyhenten vuoksi. Lisäksi hanhenmaksaa valmistetaan ruoaksi. Hanhenmaksan tuotantomenetelmiä pidetään kuitenkin eettisesti julmina, sillä osaa hanhista pakkoruokitaan ennen teurastusta, jotta maksa kasvaisi suuremmaksi.

## Aiheesta muualla

* Hanhi odottaa ystäviä, Suomen Kuvalehti, 9.11.1935, nro 45, s. 14, Kansalliskirjaston digitaaliset aineistot
Martti Lipponen

**Martti Lipponen** (s. 1952) on entinen Vantaan keskushallinnon apulaiskaupunginjohtaja. Lipponen toimi va. kaupunginjohtajana ennen Jukka Peltomäen valintaa maalis-toukokuussa 2011, sekä ennen kuin Juhani Paajanen valittiin kaupunginjohtajaksi vuonna 2002. Koulutukseltaan hän on kauppatieteiden maisteri. Hänen on poliittiselta taustaltaan kokoomuslainen.

Ennen tuloa Vantaan apulaiskaupunginjohtajaksi 1999 Martti Lipponen työskenteli johtajana SKOP-pankissa ja Mancon Oy:ssä 

## Lähteet
Kuuno

**Kuuno** tai **Kuno** on Konradista johdettu etunimi, josta Keski-Euroopassa käytetään muotoa Kunibert. Suomen ortodoksisessa kalenterissa Kuuno on liitetty nimeen Konon. Suomessa Kuuno on maaliskuuhun 2026 mennessä annettu nimeksi alle 90 ja Kuno hieman yli 120 miehelle.

## Tunnettuja Kuunoja
* Kuuno Honkonen (1922–1985), suomalainen korkeushyppääjä ja SKDL:n kansanedustaja
* Kuuno Sevander (1898–1989), Neuvostoliitossa toiminut suomalaissyntyinen näyttelijä, laulaja ja teatteriohjaaja
* Kuuno A. Talvioja (1865–1933), suomalainen kirjallisuustieteilijä

## Tunnettuja Kunoja
* Kuno Becker (s. 1978), meksikolainen näyttelijä
* Kuno Fischer (1824–1907), saksalainen filosofi, uuskantilaisuuden perustaja
* Kuno Klemm (1888–1945), saksalainen kenraalimajuri
* Kuno Nevakari (1913–1984), suomalainen hammaslääketieteen professori
* Kuno Nyman (1887–1982), suomalainen pankinjohtaja ja kansanedustaja (RKP)
* Kuno Pajula (1924–2012), virolainen luterilainen arkkipiispa

## Fiktiivisiä Kuunoja
* Kuuno Kaakkuri, Disney-hahmo
* Kuuno, henkilö romaanissa *[[Simpauttaja]]*

## Lähteet
Me Wokkivihannekset

**Me Wokkivihannekset** on vuonna 2008 perustettu suomalainen ramopunk-punkrock-yhtye, joka laulaa suomeksi. Yhtyeen jäsenet ovat kotoisin Ilmajoelta, Etelä-Pohjanmaalta.

## Taustaa
Me Wokkivihannekset on perustettu Ilmajoella vuonna 2008. Yhtyeen tarkoituksena oli soittaa yhdessä yksinkertaista punkrockia The Ramonesin hengessä. Yhtye osallistui paikallisiin bändi-iltoihin ja bändikilpailuun. Yhtye sai omat alasivunsa Mika Vesterisen ramopunk-sivustolle alkuvuodesta 2009. Yhtyeen ensimmäinen esiintyminen ramopunk-väelle tapahtui Haukivuorella vuonna 2009 järjestetyllä Ramopunk-piknikillä. 

Yhtye on esiintynyt esikuviensa seurassa Tavastia-klubilla maaliskuussa 2011. Muita esiintyjiä olivat Himanes, Rehtorit, Pojat, Luonteri Surf ja Ne Luumäet. 

Yhtye esiintyi Tavastia-klubilla uudelleen 11. marraskuuta 2011 Jari Marjalan kirjanjulkaisun yhteydessä mukanaan Vandaalit ja Ne Luumäet.

Me Wokkivihannekset osallistuivat Ramoviisut-kilpailuun vuonna 2010 ja voittivat sen kappaleellaan ”Inno No Senomar”, joka on julkaistu *[[Sä & Mä]]* -EP:llä vuonna 2011.

Yhtyeellä on oma lukunsa Jari Marjalan syksyllä 2011 ilmestyneessä kirjassa, joka keskittyy ramopunk-ilmiöön Suomessa.

Yhtyeen esikuvia ovat muun muassa The Ramones, Misfits, Ne Luumäet, Himanes, Häiriköt, Pojat, Iskuryhmä, Blink-182, Green Day, Eppu Normaali, The Knob ja The Tarjas.

## Kokoonpano

* Otto: kitara ja laulu
* Ville: bassokitara
* Eetu: kitara
* Lauri: rummut

## Diskografia

* *[[Ulos mun teeveestä]]* (demo CD-EP, 2009)
* *[[Sä & Mä]]* (CD, 7" EP, 2011), julkaisijana toimi Killer Records Finland
* *[[Me Wokkivihannekset(albumi)|Me Wokkivihannekset]]* (CD, LP, 2012), julkaisijana toimi Killer Records Finland

## Lähteet

## Aiheesta muualla

* 
* Viralliset sivut 
* Me Wokkivihannekset@Facebook
* Me Wokkivihannekset M!kan Ramopunk-sivuilla
LÉ Fola

**LÉ Fola** (viirinumero CM12) oli Irlannin laivaston ulkovartiolaiva, joka oli  valmistunut Britannian kuninkaallisen laivaston Ton-luokan miinanraivaajana **HMS Blaxton**.

## Valmistus

Alus tilattiin Woolstonista john I. Thornycroft and Companyltä, missä köli laskettiin 17. kesäkuuta 1954. Alus laskettiin vesille 21. kesäkuuta 1955 nimellä *HMS Blaxton* ja valmistui 24. huhtikuuta 1956. Alus otettiin palvelukseen Britannian kuninkaallisessa laivastossa 23. toukokuuta 1956.

## Palvelus
Palvelukseen otettaessa alus määrättiin Harwichin laivastotukikohtaan 105. raivaajalaivueeseen, johon se liittyi 26. toukokuuta. Alus lähti 25. elokuuta laivueen mukana Maltalle, jonne se saapui 2. syyskuuta. Alus oli itäisellä Välimerellä 31. lokakuuta - 14. marraskuuta, jona aikana se osallistui operaatio Musketeeriin. Alus osallistui 8. joulukuuta alkaen tammikuun puoliväliin 1957 Kyproksen rannikkoalueiden valvontaan.

Alus lähti 31. tammikuuta Portsmouthiin, jonne se saapui 10. helmikuuta. Alus poistettiin 11. helmikuuta palveluksesta siirrettäessä telakalle, missä sen propulsiojärjestelmä piti päivittää. Työ jäi kuitenkin kesken ja alus sijoitettiin 1958 Hythen reserviin, missä se oli vuoteen 1964. Alus hinattiin huhtikuussa 1966 Singaporeen, missä se sijoitettiin reserviin. Se hinattiin huhtikuussa 1967 Gibraltarille, missä se oli edelleen reservissä.

Gibraltarilla ollut alus myytiin helmikuussa 1971 Irlannin laivastolle, joka otti aluksen palvelukseen 23. helmikuuta 1971 ensimmäisenä päällikkönään J. Deasy. Se nimettiin legendaarisen Tuatha Dé Danannin kuningattaren Folan mukaan.

Alus lähti 20. maaliskuuta sisaraluksen *[[LÉ Banba]]n* kanssa Välimereltä kohti Irlantia, mutta ne joutuivat hakeutumaan myrskyltä suojaan Lissaboniin. Alukset saapuivat lopulta 29. maaliskuuta Irlantiin. Se myytiin romutettavaksi Espanjaan 1987.

## Lähteet
*
*
*
*

### Viitteet
Makkarakalat

**Makkarakalat** (Badidae) on labyrinttikaloihin kuuluva kalaheimo. Heimon lajeja tavataan Kaakkois-Aasian makeista vesistä.

## Taksonomia
Makkarakaloihin luetaan nykyisin kuuluvaksi 15 lajia kahdessa suvussa. Lajeja ovat muun muassa makkarakala (*Badis badis*) ja tulimakkarakala (*Dario dario*). Aikaisemmin makkarakalalajien katsottiin olevan osa lehväkalojen heimoa (Nandidae), josta se erotettiin omaksi heimokseen vuonna 1968. Suku *Dario* siirrettiin tähän heimoon vuonna 2002. Eräät kalatieteilijät, muun muassa Joseph S. Nelson, luokittelevat makkarakalat edelleen osaksi lehväkaloja alaheimona Badinae.

## Anatomia
Makkarakalat ovat varsin pienikokoisia, noin 2,0&ndash;8&nbsp;cm pitkiä. Makkarakalat ovat värikkäitä ja pystyvät myös vaihtamaan väriään suhteellisen nopeasti. Makkarakaloilla ei ole lainkaan hampaita, vaan niiden tilalla on erityinen luu. Makkarakalalajien poikasilla on erityinen tarttumaelin ja munat ovat tuppimaisessa suojuksessa, joka on kuitumaista erittäin tarttuvaa ainetta.

## Levinneisyys
Makkarakaloja tavataan hitaahkosti virtaavista puroista ja pienistä lammista. Ne ovat yleisiä Nepalissa, Intiassa ja Bangladeshissa Ganges-, Brahmaputra- ja Mahanadijokien valuma-alueilla ja *Dario*-suvun lajit elävät Iravadijoessa Myanmarissa ja Kiinassa. Kalojen ravintoa ovat pienet selkärangattomat eläimet. Eräitä lajeja, kuten makkarakalaa ja tulimakkarakalaa, pidetään myös akvaariokaloina.

## Lähteet
Äidittömät

**Äidittömät** on Jack Witikan ohjaama suomalainen elokuva vuodelta 1958. Se perustuu Walentin Chorellin menestysnäytelmään *De moderlösa*, joka liittyy 1950-luvun absurdin näytelmän aaltoon. Witikka ohjasi ensin näytelmän teatterissa, ja samoja näyttelijöitä käyttäen hän teki elokuvankin.

## Juoni
Äiti on kyllästynyt olemaan pelkkä perheensä palvelija ja lavastaa katoamisensa. Professori-isä ja hänen poikansa syventyvät muinaisintialaisen rakkausrunouteen niin, että äidin katoaminen jää heiltä havaitsematta. Äiti palaa yksityisetsiväksi naamioituneena tutkimaan omaa katoamistaan, eikä sen paremmin isä kuin poikakaan tunnista häntä.

## Näyttelijät

## Arviot
Aikalaisarvioissa moitittiin elokuvan teatterimaisuutta. Paula Talaskivi kirjoitti: ”Witikka on siirtänyt filminauhalle näytelmäesityksen suunnilleen sellaisenaan.” Sitä kuitenkin pidettiin kiinnostavana kokeiluna. Ansa Ikosen näyttelijäntyö pääsee kriitikon mukaan edukseen verrattuna teatterissa nähtyyn, jossa hän jäi alakynteen.

Myöhemmin televisioesityksen yhteydessä on saanut kiitosta erityisesti Heikki Savolaisen roolisuoritus. *TV-Maailman* Henri Waltter Rehnströmin mukaan Maikki Länsiön roolityö ylinäyteltynä kotiapulaisena on taitavaa. Elokuvan kohtauksiin sisältyy hänen mukaansa ovelan eroottisia piilomerkityksiä.

## Lähteet
Ton-luokka

**Ton-luokka** oli Britannian kuninkaallisen laivaston alusluokka, jonka 119 miinanraivaajaa John I. Thornycroft and Company valmisti 1950-luvulla. Alukset palvelivat kuninkaallisessa laivastossa vuoteen 1994, mutta sen lisäksi ne palvelivat Etelä-Afrikan, Australian, Irlannin, Argentiinan, Ghanan, Intian, Malesian ja Uuden-Seelannin laivastoissa.

## Taustaa
Alukset oli suunniteltu mataliin vesiin kuten rannikoille ja jokisuihin, satama-altaisiin asetettujen pohjamiinojen raivaukseen, johon palveluksessa olleet Algerine-luokan miinanraivaajat eivät enää kyenneet.

## Alukset
Aluksista viisitoista ensimmäistä eli M1101-1115 tilattiin 9. syyskuuta 1950 ja niiden nimiksi piti tulla erivärisiä hyönteisiä kuten *Red Ant*, *Blue Ant*, *Green Ant*, *Golden Ant*, *Red Aphis*, *Blue Aphis*, *Green Aphis*, *Golden Aphis* jne. Kaksi seuraavaa M1116-M1117 tilattiin 20. lokakuuta ja niiden nimiksi piti tulla *Golden Beetle* ja *Red Butterfly*. Kolmas erä M1118-M1127 tilattiin 4. huhtikuuta 1951 ja neljäs M1128-M1144 28. syyskuuta. Alusten nimiksi otettiin kylät maaliskuussa 1952. Vuoden 1952 tilaukset tehtiin 14. helmikuuta (M1145-M1149), 19. maaliskuuta (M1150-M1151), 21. huhtikuuta (M1152-M1154), 22. maaliskuuta (M1155-M1167) ja 17. kesäkuuta (M1168-M1186).

## Lähteet

*
*
*

### Viitteet
Kanankirppu

**Kanankirppu** eli **lintukirppu** (*Ceratophyllus gallinae*) on pienikokoinen lintujen ulkoloinen, joka voi siirtyä myös ihmiseen.

Kanakirput ovat 1–3&nbsp;mm pitkiä, eikä niillä ole siipiä. Aikuiset elävät linnun höyhenten välissä ja syövät isäntäeläimen verta. Toukat kasvavat linnunpesissä, missä emot ruokkivat niitä veriulosteilla. Kanoihin liittyvästä tieteellisestä ja suomalaisesta nimestään huolimatta se loisii monissa muissakin lintulajeissa, Euroopassa etenkin kolopesijöissä kuten tali- ja sinitiaisissa. Linnun tai linnunpesän ulkopuolella kirput eivät elä kovin pitkään, ja ne lisääntyvät vain linnunpesissä. Kun lintu lähtee pesästä, kirput jäävät sinne kotelovaiheeseen, ja kuoriutuvat seuraavana kesänä, kun lintu palaa samaan pesään. Kanaloissa pesät ovat jatkuvasti käytössä, joten kirput voivat lisääntyä ympäri vuoden.

Kirpun puremat aiheuttavat ihmisessä punaisia paukamia, jotka voivat kestää viikon ajan. Näppyjä tulee niille ihmisille, jotka ovat kirpuille allergisia. Yhden herkistymisen jälkeen näppylöitä tulee myös seuraavana kesänä.

## Lähteet

## Aiheesta muualla
*UniProt, Taxonomy: Ceratophyllus gallinae
Oleksandr Saljuk

**Oleksandr Oleksandrovytš Saljuk** (; s. 16. heinäkuuta 1978 Kiova), kansainvälisesti **Oleksandr Saliuk Jr.**, on ukrainalainen ralliautoilija. 

Saljuk voitti Ukrainan kansallisen rallisarjan mestaruuden vuosina 2006, 2007, 2009 ja 2010. Vuonna 2010 Saljuk debytoi rallin MM-sarjassa Turkin rallissa, jossa hän keskeytti. Vuonna 2011 Saljuk kilpaili PWRC-luokassa Mitsubishi Lancerilla. Hän ajoi ensimmäiset MM-pisteensä Australian rallissa sijoittumalla kahdeksanneksi, saavuttaen neljä pistettä.

## Rallin MM-sarjan tulokset
()

## Lähteet
Martin I

**Martin I** (1356 Girona – 31. toukokuuta 1410 Barcelona) oli Aragonian kuningas vuosina 1395–1410 veljensä Jaakko I:n jälkeen.

Martin toimi isänsä Pietari IV:n sijaishallitsijana Sisiliassa, jolloin hän tosiasiallisesti käytti Sisilian kuninkaan arvonimeä. Sisilian aateliset vastustivat Martinia, eikä hän kyennyt saamaan saarta hallintaansa. Martin palasi Aragoniaan saatuaan Aragonian kruunun ja luovutti Sisilian pojalleen Martin nuoremmalle. Näin sisialaisille tunnustettiin autonomia, mikä käytännössä tarkoitti itsenäisyyttä ja Aragonian kanssa tehdyn valtioliiton purkautumista.

Myös Aragonian puolella Martin kohtasi vastustusta. Martinin matkatessa Sisiliasta mantereelle Foix’n kreivi Mathieu kieltäytyi hyväksymästä Pietari IV:n testamenttia ja julistautui kruununtavoittelijaksi. Vaatimuksia tehostaakseen hän aloitti raivoisan kapinan, mutta joutui kuitenkin pian palaamaan omille tiluksilleen. Matkansa aikana kesällä 1397 Martin vieraili Avignonissa vastapaavi Benedictus XIII:n luona ja lupasi tälle täyden tukensa. Kun Ranska sanoutui irti kuuliaisuudesta vastapaaville ja lähetti joukkoja Avignoniin, Martin vastasi lähettämällä laivastonsa Benedictuksen avuksi ja kirkollinen hajaannus jatkui.

Martin nuorempi sai Sisilian rauhoitettua, mutta hän kuoli heinäkuussa 1409. Tämä aiheutti kiivaan taistelun tulevasta vallanperimyksestä, sillä Martin vanhemmalla ei ollut muita laillisia perillisiä ja pian kävi ilmi, ettei Aragonian ylhäisö hyväksyisi kruunun antamista aviottomalle pojalle. Uuden perillisen syntymän toivossa kuningas avioitui vuoden 1409 syyskuussa Margarita de Pradesin kanssa. Myös vastapaavi Benedictus XIII otti voimakkaasti kantaa kruununperimykseen saadakseen itselleen mieluisan ehdokkaan kuninkaaksi.

Martin I:n kuollessa 31. toukokuuta 1410 hänelle ei kuitenkaan ollut syntynyt perillistä, eikä hän myöskään ollut tehnyt selkeää päätöstä monien mahdollisten perijäehdokkaiden väliltä. Kahden vuoden riitelyn ja taistelun jälkeen yhdeksänmiehinen komitea valitsi 28. kesäkuuta 1412 kuninkaaksi Martinin langon Fernando de Antequeran, joka tuli hallitsemaan nimellä Ferdinand I vuosina 1412–1416. 

## Lähteet

*

### Viitteet
Finn

**Finn** voi tarkoittaa seuraavia:

* Finn, joki Irlannissa
* M/S Finn, vuonna 1973 rakennettu suomalainen rahtilaiva
* Finn, miehen etunimi
* Finn, sukunimenä muun muassa seuraavilla henkilöillä:
** Camila Finn (s. 1991), brasilialainen malli
** Charlie Finn (s. 1981), yhdysvaltalainen näyttelijä
** Jerry Finn (1969–2008), yhdysvaltalainen musiikkituottaja
** John William Finn (1909–2010), yhdysvaltalainen luutnantti ja sotasankari
** Mindy Finn (s. 1981), yhdysvaltalainen digitaalisen strategian konsultti ja varapresidenttiehdokas
** Neil Finn (s. 1958), uusiseelantilainen laulaja-lauluntekijä ja Crowded House-yhtyeen perustaja
** Nikolaus Finn, suomalaisen sosialistin Axel Niklas Herlinin (1838–1906) salanimi
** Simon Finn (s. 1951), englantilainen folkmuusikko
* Finn, kuvitteellisia henkilöitä:
** Finn mac Cumhaill, irlantilaisen mytologian hahmo
** Huckleberry Finn, Mark Twainin romaanien henkilö
** Finn, elokuvassa *[[Star Wars: The Force Awakens]]*
NAL Palvelut

**NAL Palvelut Oy** on nuorten asumisen asiantuntijärjestöjen omistama yhtiö, joka tuottaa ja myy asumisen sisältöpalveluja, erityisesti tuettua asumista Helsingissä, Espoossa sekä muualla eteläisessä Suomessa.

NAL Palveluiden tarjoama tuetun asumisen palvelu on tarkoitettu 16-25-vuotiaille, itsenäistymisessä ja itsenäisen asumisen aloittamisessa tukea tarvitseville nuorille ja nuorille aikuisille. Palvelu koostuu arviointijaksosta sekä kolmesta eri vahvuisesta tukipaketista, joista räätälöidään asiakkaan tarpeita vastaava palvelukokonaisuus. Palvelu tuotetaan lähtökohtaisesti asiakkaan kotiin. Tarvittaessa asiakkaalle järjestetään vuokra-asunto esimerkiksi NAL-nuorisoasunnoista.

Vuonna 2009 perustetusta NAL Palveluista valtaosan omistaa Nuorisoasuntoliitto ry. 

## Lähteet
* http://www.nalpalvelut.fi
Väinö Olkkonen

**Väinö Arvi Olkkonen** (15. maaliskuuta 1909 Viipurin pitäjä – 7. maaliskuuta 1965 Jyväskylä) oli suomalainen kirjailija ja suomentaja.

## Teoksia
* *Matkatavaravaras : kevytmielinen kertomus kiltin lehtorin kesäisistä kommelluksista*.       Gummerus 1947

## Suomennoksia
* Dezső Kosztolányi : *Nero, verinen runoilija* : romaani ; unkarin kielestä suom. Väinö Olkkonen.        Gummerus 1944 (alkuteos *Nero, a véres költö*)
* Ingrid Hesslander : *Elämäkö helppoa?* : romaani.       Gummerus 1945 (alkuteos *Kvinnorna har det inte lätt*)
* John Brett Robey : *He tuomitsevat hänet* : romaani.    Gummerus 1946 (alkuteos *The Innovator*)
* Maurice Chevalier : *Tieni ja lauluni : taiteilijan muistelmia*.      Gummerus 1947 (alkuteos *Ma route et mes chansons*)
* H. R. Langdale : *Kadonnut kultakimpale* ; kuv. George Avison ; suom. Väinö Olkkonen.        Gummerus 1950 (alkuteos *Hank of Lost Nugget Creek*)
* Peter Cheyney : *Kuoleman huvipursi* : jännitysromaani. Salamasarja 33.      Gummerus 1957
* Shelley Smith : *Mies joka katosi* : jännitysromaani.       Gummerus 1964 (alkuteos *The ballad of the running man*)

## Lähteet
*
YORP-ilmiö

**YORP-ilmiö** eli **Yarkovsky–O’Keefe–Radzievskii–Paddack–ilmiö** (nimetty havaitsijoidensa mukaan) on auringon säteilyn paineesta johtuva ilmiö, joka muuttaa pienten taivaankappaleiden pyörimisnopeuksia, pyörähdysakselin suuntaa ja joskus myös pyörimissuuntaa. Se vaikuttaa esimerkiksi pieniin asteroideihin, joiden pyörimisnopeuksista ollaan päätelty ilmiön olemassaolo. YORP-ilmiö johtuu siitä kun epäsäännöllisen kappaleen pinnasta on sen pyöriessä eri aikoina eri kokoinen alue Auringon valaisemana ja lämmittämänä. Suuremmasta alueesta säteilee enemmän infrapunasäteilyä kuin pienemmistä alueista ja tämä epätasaisuus säteilyssä muuttaa kappaleen pyörähdysaikaa. YORP-ilmiöllä ei ole vaikutusta pyöreisiin tai suuriin kappaleisiin. Ilmiö voi sekä kasvattaa että hidastaa pyörähdysaikaa.

Vuonna 2007 saatiin ensimmäiset suorat havainnot YORP:ista. Maan lähelle tulevien asteroidien 1862 Apollo ja (54509) 2000 PH5 pyörähdysajoissa havaittiin muutoksia. 2000 PH5:n pyörähdysajan havaittiin neljän vuoden havaintoaineiston perusteella jatkuvasti kasvavan YORP-ilmiön mukaisella tavalla. Tästä syystä 2000 PH5 on nykyään saanut nimen 54509 YORP. YORP-ilmiö selittää poikkeavuudet alle 10 kilometrin läpimittaisten asteroidien pyörimisessä, sekä niiden kuiden syntymekanismin. Kun pienen kappaleen pyörähdysaika kasvaa hyvin suureksi, sen päiväntasaajalta irtoaa materiaa, joka kerääntyy sitä kiertäväksi kuuksi.

## Lähteet
* 
* 
* 
### Viitteet

## Aiheesta muualla
* 
* 
* 
*
Juhana II (Aragonia)

**Juhana II** (); (1398 Medina del Campo – 1479 Barcelona) oli Aragonian kuningas vuosina 1458–1479 veljensä Alfonso V:n jälkeen. Isänsä Ferdinand I:n kruunajaisissa vuonna 1414 Juhana oli nimetty Sisilian kuningaskunnan käskynhaltijaksi.

Juhana nai vuonna 1420 Navarran kuningas Kaarle III Jalon (1387–1425) tyttären ja kruununperijän, prinsessa Blankan (1387–1441). Kuningasveli Alfonso V:n poissa ollessa Juhana ja toinen veli Henrik ajautuivat kiistaan Kastilian herruudesta. Kun Juhana oli Navarrassa juhlimassa häitään, Henrik päätti ratkaista kiistan voimakeinoin. Hän valtasi Kastilian kuningas Juhanan linnan ja sai tämän hetkeksi vangikseen. Aragonian *infanttien* eli prinssien ja Kastilian välisen riidan pääarkkitehti oli Alvaro de Luna, Kastilian kuninkaan neuvonantaja, joka vähitellen sai kaiken vallan haltuunsa.

Juhanasta tuli puolisonsa, Navarran kuningatar Blanka I:n kruununperijän aseman kautta Navarran kuningas vuonna 1425. Alfonso V:n kuoltua Napolin kuningaskunnan peri hänen avioton poikansa Ferrante ja lopun valtakuntaa Juhana II, joka oli jo Navarran kuningas. Juhana alkoi pian suunnitella Kastilian valtausta ja siten koko niemimaan yhdistämistä oman valtansa alle. Vaikka hänellä olikin Kastiliassa tukijoita, monet katalaanit vieroksuivat häntä. Juhanan onnistui lopulta järjestää Kastilian kuningas Henrik III:n sisaren ja kruununperijän, Kastilian prinsessa Isabellan Katolilaisen ja oman poikansa Ferdinand II:n avioliitto, mikä lopulta yhdisti Espanjan.

## Avioliitot ja lapset
Ensimmäisen kerran Juhana avioitui ​​vuonna 1420 Navarran kuningatar Blanka I:n (1387–1441) kanssa, joka oli Navarran kuningas Kaarle III Jalon (1387–1425) ja Kastilian prinsessa Eleonoran toiseksi vanhin tytär ja perijätär.

Heille syntyi neljä lasta:

* Carlos, Vianan ruhtinas (1421–1461)
* Juana (1423 – 22. elokuuta 1425), kuoli alle 2-vuotiaana
* Blanka II de Navarra (1424–1464)
* Eleonor de Navarra (1426–1479)

Toisen kerran Juhana avioitui vuonna 1444 ​​Juana Enríquezin, Casarrubios del Monten valtiattaren (1425–1468) kanssa 

Heille syntyi kaksi lasta:

* Ferdinand II de Aragon (1452–1516), avioitui Kastilian prinsessa Isabellan kanssa.

* Juana de Aragon (1455–1517), avioitui Napolin kuningas Ferdinand I:n kanssa vuonna 1477.

Juhanalla oli aviottomia lapsia:

* Alfonso de Aragón y de Escobar (1417–1495), Villahermosan herttua
* Juan de Aragón (1440–1475), Zaragozan arkkipiispa
* Felipe de Carrayos del Radona

## Lähteet

*

### Viitteet
Ealdred

**Ealdred** tai **Aldred** (k. 1069) oli englantilainen kirkonmies ja Yorkin arkkipiispa. Piispa Leofgarin kuoltua 1056 päätettiin, että Ealdred ottaisi vastuulleen oman hiippakuntansa Worcesterin lisäksi Herefordin. Vuonna 1058 ensimmäisenä englantilaisena piispana hän teki pyhiinvaelluksen Jerusalemiin.

## Tausta
Ealdred syntyi todennäköisesti Länsi-Englannissa ja oli mahdollisesti sukua edeltäjälleen Worcesterin piispa Lyfing Winchesterläiselle. Hän oli Edvard Tunnustajan neuvonantaja ja kunnostautui myös sotilasjohtajana. Vuonna 1046 hän johti epäonnistunutta retkikuntaa walesilaisia vastaan.

## Edvard Tunnustajan kuoltua
Ealdred kruunasi Vilhelm Valloittajan kuninkaaksi joulupäivänä 1066. Hän kuoli 11. syyskuuta 1069.

## Lähteet
Arvi Emil Jännes

**Arvi Emil Jännes** (1. toukokuuta 1930 – 21. elokuuta 1954) oli suomalainen runoilija ja suomentaja.

## Henkilöhistoria
Jänneksen vanhemmat olivat lääketieteen lisensiaatti Niilo Edvard Martti Jännes, ent. Genetz (1890–1974) ja Elli Tellervo Grotenfelt (1895–1968). Niilo Jännes oli senaattori ja kirjailija Arvid Oskar Gustav Genetzin poika ja Elli Grotenfelt Helsingin yliopiston filosofian professori Arvid Grotenfeltin tytär. Vuonna 1954 Elli ja Niilo Jännes lahjoittivat 100 000 markkaa Yhteiskunnallisen Korkeakoulun oppilaskunnalle *Arvi Emil Jänneksen muistorahastoksi*. Rahaston varoista jaettiin vuodesta 1956 alkaen palkintoja oppilaskunnan vuosittain järjestämien harrastuskilpailujen runosarjan voittajille. Oppilaskunnan toimintaa jatkava Tampereen yliopiston ylioppilaskunta Tamy järjestää edelleen vuosittain *Arvi Emil Jänneksen kirjoituskilpailun*.

## Kirjallinen tuotanto
### Teoksia
* *Pälvi* : runoja.         Yhteiskunnallisen korkeakoulun oppilaskunta, Helsinki 1955 

### Suomennoksia
* Owe Husáhr : *Yön kudos* : romaani ; ruotsinkielisestä alkuteoksesta suom. Arvi Jännes.     Otava 1956 (alkuteos *Nattens väv*)

## Lähteet
* 
* Geni.com : Niilo Edvard Martti Jännes / Genetz henkilötiedot
* Tampereen yliopiston ylioppilaskunta : A.E. Jänneksen kirjoituskilpailu 

### Viitteet
Jääpallon SM-sarjakausi 1984–1985

**Jääpallon Suomen mestaruus 1985** ratkaistiin kaksinkertaisen sarjan päätteeksi pelatuilla play off -otteluilla. Porvoon Akilles voitti mestaruuden. Samalla katkesi Oulun Luistinseuran kolme vuotta kestänyt mestaruusputki. Vastus sai hopeaa ja OLS jäi pronssille. Runkosarjan voittaja HIFK jäi ilman mitalia.

## Mestaruussarja
### Sarjataulukko

JPS putosi sarjasta suoraan ja Kampparit karsinnan jälkeen. Sarjaan nousivat Lappeenrannan Veiterä ja Rovaniemen Palloseura.

### Runkosarjan parhaat pistemiehet

## Välierät
Välierät pelattiin kaksiosaisina ja ne aloitettiin runkosarjassa heikommin menestyneen kotikentällä. 

## Pronssiottelu

## Loppuottelu
10.maaliskuuta 1985 Seinäjoki, Seinäjoen tekojäärata

## Lopulliset sijoitukset

## Suomen mestarit
**Akilles:** Kenneth Lindholm, Jouni Juvani; David Lindström, Lars-Erik Hjelt, Rainer Vilén, Risto Tammilehto, Pekka Vuorinen, Bill Snell, Kari Helin, Pasi Salminen, Timo Jalonen, Christer Johansson, Pekka Vartiainen, Harri Laakkonen, Peter Stenberg, Magnus Smeds, Vesa Hietanen, Valeri Aleksejev. Valmentaja Markku Vainio.

## Lähteet
* Siukonen-Ahola: Urheilu Jätti 1986, Gummerus ()
* Anttinen: Vuosisata jääpalloa, Multiprint Oulu 2011